Kardiofonas
„Kardiofonas“ – Lietuvos roko grupė, įkurta 1986 m. tuometiniame Kauno politechnikos institute (dabar KTU). Geriausiai žinomos dainos – „Kalėdų eglutė“ (pagal Antano A. Jonyno žodžius), „Šliaužk į kopas“, „Sutraiškytos medūzos“, „Joninių gatvės romansas“ (pagal Algimanto Mikutos žodžius). Grupė grojo „Lietuviško roko šventėje“, „Jaunimo estradoje“, festivalyje „Lituanika“.